[{"text_idx": "#000000", "text": "UEA jam pagis 70 000 eu\u0306rojn por nova retejo"}, {"text_idx": "#000001", "text": "Kompleta renovigo de la retejo de UEA estis anoncita kiel c\u0302efa prioritato de la estraro de UEA, kiu estis elektita en Rejkjaviko en 2013. Tiam oni rezervis 100 000 eu\u0306rojn por tiu tasko. G\u0302is la fino de 2019 el tiu rezervo estis elspezitaj 69 588 eu\u0306roj kaj 20 cendoj, sed dau\u0306re mankas la nova retejo. La mono s\u0302ajne tute elc\u0302erpig\u0302os c\u0302i-jare."}, {"text_idx": "#000002", "text": "La bilanco de UEA por la pasinta jaro, publikigita en junio, montras ke en la rezervo \"Reteja renovigo\" jars\u0302ang\u0302e restis 30 411,80 eu\u0306roj. Tio signifas ke el la tiucela rezervo de 100 000 eu\u0306roj g\u0302is nun estis elspezitaj 69 588 eu\u0306roj kaj 20 cendoj, sen videbla rezulto."}, {"text_idx": "#000003", "text": "Post la apero de la financaj dokumentoj, la antau\u0306a prezidanto de UEA, Mark Fettes, mem ekscivolis, kio fakte okazas pri la reteja renovigo siatempe prioritatigita de li, kaj demandis pri tio en la komitata diskutejo:"}, {"text_idx": "#000004", "text": "\u2013 Tiurilate, c\u0302u eblus ricevi raporton pri la progreso de la projekto AKSO, t.e. la nova komuna reteja-datumbaza sistemo de UEA-TEJO? Tio estas unu el la fruktoj el mia prezidanta periodo, al kies realigo mi plej sopiras, c\u0302ar g\u0302i donos multe pli solidan teknikan bazon por la subteno de tiu \u201cvirtuala\u201d Esperantujo, kiu nun montrig\u0302as nia savboato en la kondic\u0302oj de la pandemio."}, {"text_idx": "#000005", "text": "Kelkaj el la retejoj de UEA."}, {"text_idx": "#000006", "text": "Efektive videblas neniu granda renovigo en la retejo de UEA post la jaro 2014, kiam la tiama blua fono estis anstatau\u0306igita de la nuna pli hela kaj enhavric\u0302a fasonado. Anstatau\u0306 renovigo de la centra retejo, de tiam aperadas c\u0302iam novaj aldonaj retejoj, kies tutan kvanton jam neniu s\u0302ajnas koni. Ec\u0302 la oficiala revuo de UEA nun havas propran, tute apartan retejon."}, {"text_idx": "#000007", "text": "Libera Folio turnis sin al Mark Fettes por demandi, c\u0302u ne la de longe anoncitan retejan renovigon devis liveri jam liaj du estraroj, kiuj havis ses jarojn por plenumi tiun prioritatan taskon. Responde, Mark Fettes asertis ke li jam c\u0302ion diris pri tio en la pasintjara raporto pri \"Evoluvojoj de UEA\"."}, {"text_idx": "#000008", "text": "La raporto klarigas, ke la reteja renovigo ne realig\u0302is pro diversaj problemoj, interalie:"}, {"text_idx": "#000010", "text": "Libera Folio: Do, evidente almenau\u0306 la c\u0302efa parto de la elspezitaj 69 588 eu\u0306roj estis pagita por laboro, kiu ne alportis rezulton. Kial oni pagis por retejo, kiu efektive ne estis liverita?"}, {"text_idx": "#000014", "text": "La c\u0302efa respondeculo de la nova reteja teamo estas Mia Nordentoft, oficisto de TEJO, kies salajro supozeble estas pagata el la reteja rezervo de UEA. La enhavo de la kontrakto de UEA kun TEJO pri la reteja renovigo ne estas konataj. Lau\u0306 Fernando Maia, vicprezidanto de UEA, ne eblas sciigi detalojn pri g\u0302i:"}, {"text_idx": "#000015", "text": "Informoj pri la reteja renovigo en ."}, {"text_idx": "#000017", "text": "Temas pri la sama raporto pri \u201dEvoluvojoj de UEA\u201d, kiu sur pag\u0302o 15 klarigas en kelkaj punktoj, kion faru la nova reteja teamo. La unua punkto estas \u201drefari , inkluzive de aliro por membroj: \u201d. Mankas informo pri tio, kiom la laboro kostos kaj kiam g\u0302i estu preta."}, {"text_idx": "#000018", "text": "En la bilanco de UEA tamen eblas vidi, ke dum la jaro 2019 la fondaj\u0302o \u201dReteja renovigo\u201d s\u0302rumpis je 34 758 eu\u0306roj kaj 30 cendoj, do supozeble tiu sumo estis pagita al la reteja teamo. Fine de la pasinta jaro en la fondaj\u0302o, kiel dirite, restis 30 411,80 eu\u0306roj, do se la kostoj en 2020 estos sur la sama nivelo kiel en 2019, la tuta rezervita sumo de 100 000 eu\u0306roj estos komplete elspezita antau\u0306 la mezo de novembro."}, {"text_idx": "#000019", "text": "C\u0302u do g\u0302is tiam estos finita la laboro pri la nova retejo? Tio ne tre klaras. Eksteren g\u0302is nun dau\u0306re malmulto videblas, sed en la retejo eblas trovi liston de plenumitaj taskoj. Lau\u0306 g\u0302i, la fundamento de la nova estis finita en februaro 2020."}, {"text_idx": "#000020", "text": "Pri migrado al nova sistemo oni raportas \u201dDiversaj planoj ellaboritaj, mankas fina decido\u201d. Eblas suspekti, ke g\u0302uste la migrado al la nova sistemo kau\u0306zos grandajn problemojn, c\u0302ar la nuna retejo de UEA estas granda g\u0302angalo de diversaj dosieroj kaj dosierujoj, malfacile transmetebla al moderna enhavadministra sistemo."}, {"text_idx": "#000022", "text": "Lau\u0306 Fernando Maia, reprezentantoj de la nuna estraro kaj la g\u0302enerala direktoro de UEA \u201dkunsidas regule kun la laboranta teamo, kiu ankau\u0306 konsultas aliajn homojn, inkluzive de oficistoj por migrigi funkciojn al la nova sistemo\u201d."}, {"text_idx": "#000023", "text": "Lau\u0306 pli frua respondo de Maia al demando de Libera Folio, \u201dlanc\u0302o de unua parto estas planita por la dua jarduono de 2020\u201d. Li tamen nun ne povas diri, kiam la laboro pretos."}, {"text_idx": "#000025", "text": "Lau\u0306 li, la reteja teamo ricevis la taskon raporti pri sia progreso al la komitato de UEA, kiu kunsidos ekde sabato."}, {"text_idx": "#000027", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000028", "text": "Virtuala kongreso malfermas novan pordon"}, {"text_idx": "#000029", "text": "Financa plano tro timigis la estraron de UEA"}, {"text_idx": "#000030", "text": "Saluton, c\u0302ar oni menciis min c\u0302i tie, mi skribis klarigon pri mia partopreno en tiu projekto."}, {"text_idx": "#000032", "text": "Grandaj, longdau\u0306raj ciferaj projektoj preskau\u0306 c\u0302iam fiaskas. Ec\u0302 spertaj direktistoj de grandaj firmaoj ne povas travidi la komplekseco de malnova softvaro. Tial estas ofte plej bone labori en malgrandaj pas\u0302oj kaj plani en mallongaj tempaj intervaloj, neniam pli longe ol duonan jaron. Tial oni rapide vidas unuajn rezultojn kaj oni povas s\u0302ang\u0302i la planojn pli frue kiam ili ne bone funkcias."}, {"text_idx": "#000033", "text": "Mi vere s\u0302atus au\u0306di pli pri la problemoj, eble iam la projektplanoj kaj la fontkodo mem estos videblaj publike? Tiel oni povus helpi kaj kompreni pli bone kiel eksterulo."}, {"text_idx": "#000034", "text": "Por g\u0302isdatigoj, legu en la retpag\u0302o de AKSO: Kaj vi rekte povas vidi la laboron en GitHub: \nAtentu ke en la artikolo ili iom intermiksas la laboron farita antau\u0306e, kaj la laboron farita por AKSO (la nuna projekto). Ili estas du projektoj kun malsamaj homoj enplektitaj."}, {"text_idx": "#000035", "text": "Mi plene konsentas! Unu el la aferoj kiujn mi malkonsentis kun UEA stabo estis pri kiel lanc\u0302i la projekton, mi kredis ke etaj partoj de la projekto devus esti lanc\u0302ita iom post iom (ne atendi fari c\u0302ion por lanc\u0302i), sed kiam mi laboris por UEA, stabanoj ne konsentis (ili nomis tion \u201dhasti\u201d)."}, {"text_idx": "#000036", "text": "Mi vere dezrias scii, kiom da mono vi enspezis de UEA, kaj kiuj estis la rezultoj. C\u0302i vi povas tion klarigi?"}, {"text_idx": "#000037", "text": "C\u0302iuj s\u0302ane c\u0302irkau\u0306dancas tiajn c\u0302i demandojn."}, {"text_idx": "#000038", "text": "Lic\u0302jo, tuj en la unua komento sub tiu c\u0302i artikolo Ribeiro ligis al teksto, en kiu s\u0302i respondis al tiu c\u0302i demando en nekutima klareco \u2013 ec\u0302 antau\u0306 ol vi metis tiun demandon. Kiel vi sukcesis pretervidi tion?"}, {"text_idx": "#000039", "text": "Estas iom strange ke inter tiom da esperantistoj kiuj estas programistoj ne trovig\u0302is iu fidinda homo kiu estas ankau\u0306 profesie projektomastrumanto pri komputilaj projektoj. Inter tiom da komputilemaj esperantistoj mi pensus ke tio estus certe trovebla. Nu, jam la afero estas en la pasinteco, kaj oni prizorgas la problemon. Tamen, la historio de la situacio estas neatendita konsiderante la demografion de esperantujo!"}, {"text_idx": "#000040", "text": "Mi deziras sukceson al la nuna teamo kaj al la bug\u0302eto de UEA."}, {"text_idx": "#000041", "text": "La afero estas katastrofa, el perspektivoj de mon-elspezo kaj rezultoj."}, {"text_idx": "#000042", "text": "Oni devus peti al Mark Fettes doni treege konkretan raporton pri c\u0302io, kio okazis."}, {"text_idx": "#000043", "text": "\"Programisto\" estus la plaj maltau\u0306ga persono por c\u0302i tio tasko. Estas bezonata memkonfinda persono kun spertoj en la realigado de kompleksaj projekoj.\nNome, ke temas labori kontrau\u0306 burokrata strukturo, kiu aktive blokas la evoluon. Supozeble Ana estis eble tro juna kaj ne havis la au\u0306toritaton kontrau\u0306 la estraro kaj ladirektoroj. Tion mi komprenis el s\u0302ia priskribo.\nSed c\u0302iam estas la demando \"Kie estas la Pflichtenheft\" ?\nSen tio, c\u0302iu agadao kaj kontrolo de rezultoj estas sensenca kaj vana."}, {"text_idx": "#000044", "text": "Mi vere celis projektmastrumanton, prefere iu kiu konas projektojn por programado. Kutime tiuj estas eksaj programistoj. Eble mi ne emfazis tion. Sed klare ne estis deziro dungi tutan profesian teamon, kio vers\u0302ajne estas la unua eraro, c\u0302ar tiuj projektoj estas kompleksaj."}, {"text_idx": "#000045", "text": "Do ni samopinias. Antau\u0306 skribi unu linion da kodo necesas analizi la strukturon de la entrepreno kun la tradicia \"Work Flow\" kaj la spertoj montras, ke ofte la antikvaj strukturoj ne estas tau\u0306gaj kaj temporabaj, c\u0302ar ili estas de la \"papera epoko\". Sed nun, c\u0302ar UEA disfalas au\u0306 reduktig\u0302as en ne konata dimensio (la estraro timas diri la veron), oni devus repensi la tutan. Do 100.000 \u20ac kompleta perdo, eble iom da sperto."}, {"text_idx": "#000046", "text": "Kio estas la au\u0306toro de la artikolo?"}, {"text_idx": "#000047", "text": "La au\u0306toro de la artikolo estas homo. \ud83d\ude42"}, {"text_idx": "#000048", "text": "C\u0302i tiun artikolon, samkiel la plej multajn redakciajn artikolojn (sed ne c\u0302iujn) verkis mi."}, {"text_idx": "#000052", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000053", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000054", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}, {"text_idx": "#000056", "text": "Alig\u0302i al 400 aliaj abonantoj"}]